Не хацелі мірыцца заможныя сяляне і кулакі з тым, што камсамолец, селькар Рыгор Жлобіч агітуе моладзь, растлумачвае палітыку партыі і ўрада. Аднойчы, калі той працаваў яшчэ загадчыкам хаты-чытальні, нехта падсунуў пад дзверы пісьмо, дзе няроўнымі літарамі было напісана: “Калі ты, камсамолец, не перастанеш лезці куды цябе не просяць, не мінуць табе смерці”. Яно было без подпісу. На працягу двух тыдняў хлопец падняў з падлогі яшчэ з паўдзесятка такіх папярэджванняў.